Il-Papa Franġisku waqt żjara fl-isptar Bambino Gesu di Palidoro li jinsab barra minn RUma. "L-abort huwa qtil" u l-Knisja ma tistax tbiddel il-pożizzjoni tagħha dwar dan, iżda "kull darba li l-isqfijiet ma kkonfrontawx il-problema bħala rgħajja, ħadu rwoli politiċi." Dan kien kliem il-Papa Franġisku waqt konversazzjoni mal-ġurnalisti waqt titjira minn Bratislava għal Ruma, li ġabet fi tmiem iż-żjara tiegħu f'Budapest u s-Slovakkja. Waqt li kien qed jitkellem mal-ġurnalisti fit-titjira lejn il-Vatikan mis-Slovakkja, il-Papa Franġisku tkellem dwar id-djalogu tiegħu mal-awtoritajiet Ungeriżi, l-antisemitiżmu, u l-vaċċini, kif ukoll it-Tqarbin għall-politiċi li japprovaw il-liġijiet dwar l-abort. Il-Papa Franġisku qal lill-ġurnalisti li l-abort huwa iktar minn problema. L-abort huwa omiċidju. Il-Papa Franġisku sostna li kull min jagħmel l-abort joqtol u li f'kull ktieb dwar l-embrijoloġija għal studenti tal-mediċina fl-iskola medika ssib li t-tielet ġimgħa wara l-konċepiment, mit-tielet ġimgħa, ħafna drabi qabel ma l-ommtkun taf biha, l-organi kollha jkunu diġà hemm, anke d-DNA. "Allura dik mhux dik persuna?" staqsa l-Papa Franġisku. Huwa qal li ma jafx jekk xi ħadd li wettaq abbort qattx mar jitqarben għandu, pero huwa qatt ma ċaħħad lil ħadd mill-Ewkaristija. Huwa qal li hija ħajja umana, u li din il-ħajja umana trid tiġi rispettata. Il-Papa sostna li dan il-prinċipju huwa ċar, u "għal dawk li ma jistgħux jifhmu nistaqsi żewġ mistoqsijiet: hu sewwa li toqtol ħajja umana biex issolvi problema? Xjentifikament, hija ħajja umana. It-tieni mistoqsija: huwa sew li tqabbad hitman biex issolvi problema?" Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn .td_uid_3_61432b5b480f1_rand.td-a-rec-img{text-align:left}.td_uid_3_61432b5b480f1_rand.td-a-rec-img img{margin:0 auto 0 0}